Lav et referat af nedenstående tekst:

Tekst:
I snart to år har lokale i Thy forhandlet med virksomheden Oticon i Thisted, i håb om at overtage de gamle fabriksbygninger i Tilsted. Men nu opgiver folkene bag projektet. Det er nemlig ikke lykkedes at lave en aftale med Oticon, der i følge de lokale er ved at sælge bygningen til anden side. - Vi er meget skuffede. Der er mange andre end os, der har sat næsen op efter det her, fortæller projektansvarlig Elisa de Lasson. Planen var at omdanne de gamle fabriksbygninger i Tilsted til en landsby med blandt andet lægehus, café, kiosk, frisør, sportshal, fitnessklub, mødelokaler, værksteder og en masse andet som indbyder til fællesskaber. Planen var også, at der skulle være 8 ældreboliger og 24 plejeboliger samt et hospice. Nu er alle drømmende slukket og de indsamlede midler, knap en million kroner, formentlig vil blive tilbagebetalt. - Det er utroligt ærgerligt. Det er utroligt mange man skuffer på den her måde, fortæller den projektansvarlige. I en pressemeddelelse skriver bestyrelsen bag projektet "Landsbyen": - Ord kan ikke beskrive, hvordan bestyrelsen for Landsbyen har det med det resultat, at vi står med et stort og ambitiøst projekt, som vi i samarbejde med mange engagerede og hårdtarbejdende mennesker er klar til at realisere. Vi var klar til det næste skridt – at gå i gang, men efterlades nu uden mulighed for at sikre de bygninger, som skulle være fundamentet.

Referat:
Planen om at lave en unik "landsby" i Oticon-bygningerne i Thisted bliver nu skrinlagt. Bygningerne er ved at blive solgt til anden side.